***Η «Ελένη» στο σήμερα***

Το 2Ο Γυμνάσιο Καλύμνου διεξήγαγε την καθιερωμένη τριήμερη εκδρομή στην Ρόδο.

Ταυτόχρονα η θεατρική ομάδα προετοίμαζε ένα θεατρικό μέσα σε λίγο χρονικό διάστημα, αφορμώμενη από το μάθημα της «Ελένης». Μπορεί να είχαμε στην διάθεσή μας λίγο χρονικό διάστημα, αλλά ανταπεξήλθαμε αξιοπρεπέστατα.

Την τελευταία μέρα της εκδρομής κάναμε προετοιμασίες τα σκηνικά και επιπλέον πρόβες τους ρόλους μας. Όλοι ήμαστε ενθουσιασμένοι και περιμέναμε αυτή τη μέρα με μεγάλη ανυπομονησία. Η παράσταση είχε προγραμματιστεί να διεξαχθεί στις 11π.μ. στο Αρχαίο θέατρο που βρισκόταν μέσα στο Αρχαίο Στάδιο της Ρόδου. Ο χώρος ήταν μαγευτικός, όλο το μέρος ήταν καταπράσινο και μπροστά μας ξεδιπλωνόταν το μοναδικό τοπίο του αρχαίου σταδίου. Ένα δέος πλημμύρισε τις καρδιές μας. Κυριαρχούσε η κατάνυξη και το σκεπτικό πως σε αυτά τα μέρη κάποτε πριν από πολλά χρόνια κάποιοι έδιναν τις δικές τους παραστάσεις.

Όταν ήρθε η στιγμή, όλοι πήραν τις θέσεις τους. Οι «ηθοποιοί» ήταν έτοιμοι να παρουσιάσουν τα έργα που είχαν ετοιμάσει με πολύ κόπο. Η πρώτη ομάδα βγήκε στην σκηνή. Ο χορός βγήκε από το παλάτι διότι είχε ακολουθήσει την Ελένη, προκειμένου να της συμπαρασταθεί ,επειδή θα πήγαινε να μάθει νέα για τον Μενέλαο από την μάντισσα Θεονόη… Οι θεατές περίμεναν με αγωνία να παρακολουθήσουν την εξέλιξη. Ακολούθησε η συνάντηση των δύο συζύγων και η αναγνώριση του Μενέλαου από την Ελένη. Στη συνέχεια παρενέβη ο αγγελιοφόρος, με αποτέλεσμα να πειστεί ο Μενέλαος για την ταυτότητα της Ελένης. Αυτή η σκηνή αποτελούσε την σημαντικότερη στιγμή του ζευγαριού.

Μόλις τελείωσε το πρώτο θεατρικό, αποχώρησαν οι «ηθοποιοί» από την σκηνή με την συνοδεία ενός ξέφρενου χειροκροτήματος. Μετά από λίγο ανέβηκε η δεύτερη ομάδα ,για να παρουσιάσει αυτό που είχε προετοιμάσει. Το θέμα της συγκεκριμένης παράστασης ήταν η προσπάθεια του Μενέλαου και της Ελένης να πείσουν την Θεονόη να συνεργαστεί μαζί τους, έτσι ώστε να διαφύγουν από την Άιγυπτο, χωρίς να πέσει τίποτα ύποπτο στην αντίληψη του Θεοκλύμενου. Και αυτή η παράσταση καταχειροκροτήθηκε από το κοινό.

Ήταν μια εξαιρετική εμπειρία για όλους μας. Η προσπάθεια των παιδιών ήταν πραγματικά αξιέπαινη. Ήρθαμε σε επαφή με τον πιο άμεσο τρόπο με την αρχαία δραματική ποίηση, αφού συμμετείχαμε ως πρωταγωνιστές σε ένα αρχαίο θέατρο. Σίγουρα αυτή η εμπειρία θα μείνει ανεξίτηλα στην μνήμη μας και μακάρι να ακολουθήσουν ανάλογες δράσεις , ώστε το μάθημα να γίνεται πιο ενδιαφέρον και όχι μονότονο.

*ΓΕΩΡΓΙΑ ΜΙΧΑΗΛΙΔΗ*

*ΕΥΔΟΞΙΑ ΑΜΟΡΓΙΝΟΥ*

*ΕΛΕΝΗ ΑΛΕΞΑΝΔΡΑΚΗ*

*ΜΑΡΙΑ ΚΑΠΑΔΑΚΗ*